ЩIэныгъэхэмкIэ Дунейпсо Адыгэ Академием зэпеуэ ирегъэкIуэкI
ЩIДАА-м и действительнэ членхэмрэ член-корреспондентхэмрэ къыхэхыным теухуауэ
ЩIДАА-м математикэ щIэныгъэхэмрэ нано-информацэ технологиехэмкIэ и къудамэм:
действительнэ члену — 2.
ЩIДАА-м энергетикэмкIэ, машинэ щIынымкIэ, механикэмкIэ, IэнатIэхэр зехьэнымкIэ и къудамэм:
действительнэ члену — 1;
член-корреспонденту — 1.
ЩIДАА-м химиемрэ пкъыгъуэхэм ятеухуа щIэныгъэхэмкIэ и къудамэм:
член-корреспонденту — 1.
ЩIДАА-м медико-биологие щIэныгъэхэмкIэ и къудамэм:
действительнэ члену — 1.
ЩIДАА-м щIым теухуа щIэныгъэхэмкIэ и къудамэм:
член-корреспонденту — 2.
ЩIДАА-м жылагъуэ щIэныгъэхэмкIэ и къудамэм:
действительнэ члену — 2.
Зэпеуэм хэтынухэм къатын хуейщ мы къыкIэлъыкIуэ документхэр (экземпляритIу):
1. Зыхыхьэну къудамэр къыщыгъэлъэгъуауэ кандидатым ЩIДАА-м и президентым и цIэкIэ итха лъэIур.
2. ЩIэныгъэ IуэхущIапIэм е еджапIэ нэхъыщхьэм и щIэныгъэлIхэм кандидатыр ЩIДАА-м хагъэхьэну къызэрагъэлъэгъуам теухуауэ зэIущIэм и протоколым къыхатхыкIар, апхуэдэу кандидатыр ЩIДАА-м хэтхэм къагъэлъэгъуамэ — абы теухуа тхыгъэ. ЩIэныгъэлIхэм я советым и зэIущIэм и протоколым къыхатхыкIам щIэныгъэлIхэм я советым и тхьэмадэмрэ секретарь щIэныгъэлIымрэ я Iэ щIэдзауэ, мыхъур тегъэуэжауэ щытын хуейщ.
3. Кандидатым ирихьэкIа лэжьыгъэр къыщыгъэлъэгъуа тхылъ, абы и сурэтыр телъу, кадрхэмкIэ къудамэм и унафэщIым Iэ щIидзыжауэ, IуэхущIапIэм и мыхъуркIэ щIэгъэбыдэжауэ.
4. Кандидатым езым и IэкIэ итха автобиографие.
5. ЩIэныгъэхэм я докторым и диплом, профессорым и аттестат (абыхэм траха ксерокопие, IуэхущIапIэм кадрхэмкIэ и къудамэм и унафэщIым и Iэ щIэлъу).
6. ЩIэныгъэ лэжьыгъэхэм я спискэ, зэманкIэ къызэрызэкIэлъыкIуэм хуэдэу (кандидатым, щIэныгъэлI секретарым Iэ щIадзыжауэ, IуэхущIапIэм и мыхъур телъу).
7. Кандидатым иригъэкIуэкI щIэныгъэ лэжьыгъэр къызэралъытэм теухуа тхыгъэ (IуэхущIапIэм и унафэщIым Iэ щIидзауэ, IуэхущIапIэм и мыхъуркIэ щIэгъэбыдэжауэ).
8. См 4х6 зи инагъ сурэту щы.
Документхэр 2013 гъэм бадзэуэгъуэм и 25-м нэсыху ягъэхь хъунущ мы адресымкIэ: 360000, КъБР, Налшык къалэ, Шортэным и уэрам, 89 а.
Телефонхэр: 42-70-06, 42-66-61.
